Свята-Раства-Багародзіцкая царква (Поўбераг)

Свята-Раства-Багародзіцкая царква — праваслаўны храм у в. Поўбераг Навагрудскага раёна Гродзенскай вобласці. Знаходзіцца на паўднёвай ускраіне вёскі.

 Гісторыя 
Пабудавана ў 1839 годзе з цэглы і дрэва.

 Архітэктура 
Помнік народнага дойлідства. Прамавугольная ў плане, каркаснай канструкцыі: паміж мураванымі слупамі складзены драўляныя сцены. Над аб'ёмам — двухсхільны дах з цыбулепадобнай галоўкай па цэнтры вільчыка. Галоўны фасад вылучаны трохвугольным франтонам, у цэнтры якога на 3 брусах умацаваны звон. Сцены прарэзаны прамавугольнымі аконнымі праёмамі ў разных ліштвах. Абразы другой палавіны 18 ст. «Сашэсце Святога Духа».

 Літаратура 
 Праваслаўныя храмы Беларусі : энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4

 Спасылкі 






Катэгорыя:Поўбераг
Катэгорыя:Праваслаўныя храмы Навагрудскага раёна
Катэгорыя:Храмы Навагрудскай епархіі
Катэгорыя:1846 год у Беларусі